section_heading: Životopis
paragraph_text: Gerhard Ludwig Müller rodio se 1947. u Finthenu blizu Mainza. Nakon što je maturirao na Biskupijskoj srednjoj školi u Mainzu, studira teologiju u Münchenu i Freiburgu. Doktorirao je 1977. godine pod mentorstvom prof. Karla Lehmanna, kasnije kardinala. Za svećenika biskupije Mainz zaređen je 11. veljače 1978. Pastoralno je djelovao kao kapelan na tri župe. Godine 1986. prihvatio je poziv honorarnog predavača na katedri dogmatske teologije na Katoličkom sveučilištu u Münchenu. Papa Ivan Pavao II. 1. listopada 2002. imenovao ga je biskupom Regensburga. Za svoje biskupsko geslo uzeo je riječi Dominus Jesus (lat. Isus je Gospodin).